
На основу члана 138. став 1. Устава Републике Србије („Сл. гласник РС“ бр. 98/06) и  члана 31. став 2. Закона о Заштитнику грађана („Сл. гласник РС“ бр. 79/05 и 54/07) у поступку контроле законитости и правилности рада Министарства унутрашњих послова, Дирекције полиције, Полицијске управе у Новом Саду, Полицијске испоставе Стари град, поступајући по сопственој иницијативи, Заштитник грађана је

У Т В Р Д И О

У раду Министарства унутрашњих послова, Дирекције полиције, Полицијске управе Нови Сад, Полицијске испоставе Стари град, постоје недостаци у вези са поступањем полицијских службеника поводом догађаја од 24. августа 2020. године, на штету права грађана, а који се састоје у незаконитом и неправилном, односно закаснелом, несавесном и неефикасном поступању приликом рада на расветљавању кривичног дела и проналаска учиниоца, на начин да:
- од сазнања за догађај у којем је грађанин задобио тешке телесне повреде нису без одлагања предузете све потребне мере да се пронађе учинилац кривичног дела, да се исти не сакрије или не побегне, да се открију и обезбеде докази и прикупе сва обавештења која би могла бити од користи за успешно вођење кривичног поступка.
Имајући у виду утврђене неправилности, Заштитник грађана упућује Министарству унутрашњих послова, Дирекцији полиције, Полицијској управи Нови Сад, Полицијској испостави Стари град, следећe: 

П Р Е П О Р У К E

I
Полицијски службеници Министарства унутрашњих послова, Дирекције полиције, Полицијске управе Нови Сад, Полицијске испоставе Стари град ће у будућем раду поступати у складу са законским прописима и начелима обављања полицијских послова и законито и правилно, односно без одлагања, савесно и ефикасно предузимати радње и мере које су неопходне у циљу расветљавања кривичног дела и проналаска учиниоца кривичног дела. 

II
Министарство унутрашњих послова, Дирекција полиције, Полицијска управа Нови Сад ће спровести дисциплинске поступке против полицијских службеника Полицијске испоставе Стари град како би се утврдило да ли су у поступању у конкретном случају учинили неку од тежих повреда радне дужности из члана 207. Закона о полицији.[footnoteRef:1] Министарство унутрашњих послова ће обавестити Заштитника грађана о исходу покренутих дисциплинских поступака.    [1:  Сл. гласник РС, бр. 6/2016, 24/2018 и 87/2018] 

III
Министарство унутрашњих послова, Дирекција полиције, водиће рачуна о томе да се не догађају слични пропусти у будућности и упознаће све полицијске управе, а полицијске управе све полицијске станице у њиховом саставу, са садржином претходно наведених препорука и обезбедити њихово доследно спровођење.

Министарство унутрашњих послова, Дирекција полиције, Полицијска управа у Новом Саду, обавестиће Заштитника грађана о поступању по овој препоруци у року од 60 дана од дана њеног достављања. 

Разлози
Заштитник грађана је, на основу сазнања добијених из средстава јавног информисања и видео снимка на коме се види како је 24. августа 2020. године дошло до пребијања младића у Новом Саду, по сопственој иницијативи покренуо поступак контроле законитости и правилности рада Министарства унутрашњих послова,  у складу са чланом 24. став 1. Закона о Заштитнику грађана.
Поступајући по захтеву Заштитника грађана дел. бр. 30933 од 21. септембра 2020. године, Министарство унутрашњих послова, Секретаријат, Одељење за обраду података, притужбе и сарадњу са независним телима, уз акт 02/4 број: 072/3-173/20-3 од 5. новембра 2020. године, доставило је овом органу извештај Сектора унутрашње контроле, Одељења за координацију рада центара, Одсек – Центар Нови Сад 06.3 број: 6539/20 од 7.10.2020. године као и релевантну документацију. 
Увидом у достављену документацију утврђено је да је дана 24. августа у 11.30 часова Дежурној служби ПУ Нови Сад јављено из Клиничког центра Војводине, да се у истом налази АА из … који је истог дана око 00,30 часова у Новом Саду задобио повреде при физичком нападу од стране три НН лица која су му том приликом задала више удараца рукама и ногама по глави и телу. Поводом наведеног догађаја, полицијски службеник ПИ Стари град је сачинио Службену белешку број 3030/20 од 24.08.2020. године о обављеном разговору са оштећеним АА, што је заведено у Дневнику догађаја ПИ Стари град. У истом је такође евидентирано да је о наведеном догађају обавештен заменик Основног јавног тужиоца у Новом Саду Светлана Сувајџић која је догађај квалификовала као кривично дело Тешка телесна повреда из члана 121. Кривичног законика.
Дана 26.08.2020. године в.д. командира ПИ Стари град ВВ је након прегледања службених списа пристиглих службеном поштом, након сортирања и завођења у службене евиденције, напред наведену белешку насловио на помоћника командира ПИ Стари град ГГ, а од стране именованог службену белешку на даљи рад и поступање задужила је полицијска службеница ДД, што је заведено у интерној евиденцији ПИ Стари град. У Извештају је наведено да је ДД, у периоду од 26.08.2020. до 2.09.2020. године у два наврата путем телефона ступила у контакт са оштећеним АА, али да исти није желео да дође у станицу, те да је у вези наведеног усменим путем упознала в.д. командира ВВ али о томе није сачинила службене акте. Такође, у наведеном периоду именована није тражила нити прегледала ниједан снимак сигурносних камера или излазила на лице места догађаја ради обављања евентуалних разговора иако је место догађаја било познато. Наведено је учињено тек након што је 2.09.2020. године оперативни радник ЂЂ сачинио кривичну пријаву против НН учиниоца кривичног дела, а након чега је АА, оштећени приступио у просторије ПИ Стари град у присуству свог адвоката Милош Палигорић, где је пружио обавештење о извршеном кривичном делу на његову штету где је као извршиоце навео ЖЖ, ЗЗ као и лице по имену И, а о чему је полицијски службеник ДД сачинила службену белешку о обавештењу примљеном од грађана. Том приликом адвокат оштећеног је приложио примерак кривичне пријаве за кривично дело убиство у покушају на штету АА, као и лекарски извештај о задобијеним повредама именованог.
Истог дана полицијски службеник ДД ступила је у контакт са лицем из фирме …, које је задужено за видео надзор у објектима … и мењачница … како би обезбедила видео снимке са камера видео надзора које се налазе на месту извршења кривичног дела. Видео снимак је преузела 3.09.2020. године и након прегледа истог о томе обавестила свог старешину ЈЈ а именовани командира ВВ. Даље службене радње предузимане су од стране оперативног радника Групе за крвне деликте ОКП-а КК и оперативног радника ПИ Стари град ЛЛ који су дана 4.09.2020. године отишли код дежурног заменика Основног јавног тужилаштва Станиславе Коларски како би презентовали чињенице које се односе на наведено кривично дело и дали на увид видео снимак, ради изјашњења и доношења јавнотужилачке одлуке око коначне квалификације кривичног дела. На консултацијама са тужиоцем био је само КК, с обзиром на то да ЛЛ није могао ући у зграду тужилаштва јер није имао заштитну маску, aли је КК упознао ЛЛ са садржином обављених консултација и предао му комплетне списе предмета са ЦД-ом на даљи рад и поступање.
[bookmark: _GoBack]У Извештају се даље наводи  да је Вишем јавном тужилаштву достављен допис у коме се тражи да обавести Сектор унутрашње контроле о томе да ли су поводом наведеног догађаја полицијски службеници ПУ у Новом Саду долазили у Више јавно тужилаштво у Новом Саду, да ли су тужилаштво и када обавестили о утврђеним чињеницама у вези наведеног догађаја, да ли су им и када презентовали видео снимак догађаја, да ли су и које јавнотужилачке одлуке донете приликом обавештавања од стране поступајућих полицијских службеника и квалификације дела као и шта су наложили полицијским службеницима у вези предузимања даљих радњи у раду по предметном догађају. С тим у вези, у Извештају се наводи да Више јавно тужилаштво о предметном догађају није обавештено 24.08.2020. године, те да је 2.09.2020. године у том тужилаштву примљена кривична пријава пуномоћника оштећеног АА, адвоката Милоша Палигорића из …, поднета против ЖЖ и ЗЗ због кривичног дела из члана 114. став 2. тачка 2. Кривичног законика у вези члана 30. и 33. Кривичног законика, са извештајем лекара специјалисте од 24.08.2020. године. У разговору који је обављен од стране полицијских службеника Сектора унутрашње контроле са Основним јавним тужиоцем у Новом Саду и његовим замеником на околности поступања полицијских службеника ПУ Нови Сад у вези догађаја од 24.08.2020. године, тужилац је предочио службену белешку коју је сачинила заменица тужиоца Светлана Сувајџић а у којој је, између осталог навела да је 24.08.2020. године била дежурни заменик ОЈТ Нови Сад, да су је наведеног дана у неколико наврата позивали полицијски службеници ПИ Стари град у вези извршених кривичних дела крађа и тешких крађа, али да јој није јављено за догађај у којем је неко лице задобило телесне повреде. Такође је навела да је 4.09.2020. године оперативни радник из ПУ Нови Сад, ОКП-а обавестио о предметном догађају, да је упознао са тим да је сазнања о истом и снимак догађаја предочио и Вишем јавном тужилаштву у Новом Саду, након чега му је именована указала да је потребно поступити по налозима заменика ВЈТ Нови Сад, односно предузети све радње на утврђивању идентитета учиниоца и у циљу расветљавања наведеног догађаја.
Из достављене документације даље произлази да оперативни радник ПИ Стари град ЛЛ, након консултација у ВЈТ Нови Сад дана 4.09.2020. године, па све до 7.09.2020. године није предузео ниједну радњу у циљу проналаска учиниоца кривичног дела ЖЖ нити је за њим расписао потрагу, већ је уместо расписа потраге дана 7.09.2020. године сачинио обуставу потраге „због престанка потребе предузимања даљих службених радњи“ у вези кривичног дела Тешка телесна повреда из чл. 121 КЗ,  иако претходно није сачинио распис потраге за истим лицем. Оперативни радник ПИ Стари град ЂЂ је 9.09.2020. године извршио провере у ЈИС-у МУП-а за лице ЖЖ, након чега је утврдио да за наведеним лицем није расписана потрага, а о чему је одмах обавестио ЛЛ. Потрага за учиниоцем расписана је тек 12.09.2020. године и истог дана Основном јавном тужилаштву у Новом Саду полицијски службеници ПИ Стари град доставили су Извештај као допуну кривичне пријаве бр. КУ 4973/20 против ЖЖ због извршеног кривичног дела тешка телесна повреда из чл. 121 КЗ.
Такође, заменик командира ПИ Стари град ММ, није са дужном пажњом вршио контролу депеше за расписивање потраге за лицем ЖЖ од дана 7. 09.2020. године, те није уочио грешку (обустава уместо расписивање потраге) већ је исту као такву потписао, што је за последицу имало чињеницу да није благовремено предузето трагање за наведеним учиниоцем кривичног дела. 
Из достављене документације даље произлази да помоћник командира ПИ Стари град ГГ након што је за рад по предмету 26.08.2020. године задужио полицијску службеницу ДД није пропратио рад именоване по наведеном предмету иако је у том тренутку био старешина за рад по криминалитету. Најзад, и в.д. командира ПИ Стари град ВВ, који је од самог почетка поступања полицијских службеника ПИ Стари град био упознат са радом по наведеном предмету, као старешина одговоран за рад полицијске испоставе није обезбедио предузимање неопходних мера и радњи у циљу решавања случаја и проналаска учиниоца кривичног дела. 
***
Чланом 23. Устава Републике Србије[footnoteRef:2] је прописано да је људско достојанство неприкосновено и сви су дужни да га поштују и штите. [2:  Службени гласник Републике Србије", бр. 98/2006] 

Чланом 18. Закона о полицији прописано је да полиција у предистражном и истражном поступку примењује полицијска овлашћења утврђена Закоником о кривичном поступку и поступа по налогу и захтевима јавног тужиоца и суда. 
Чланом 30. истог закона прописано је да се полицијски послови обављају у циљу остваривања безбедносне заштите живота, права и слобода грађана, заштите имовине, као и подршке владавини права. Полицијски послови, у смислу овог закона, између осталог јесу:
1) превенција криминала и унапређење безбедности у заједници;
2) откривање и расветљавање кривичних дела, обезбеђивање доказа, њихова анализа, криминалистичко форензичко вештачење употребом савремених форензичких метода и евиденција и откривање имовине проистекле из кривичног дела;
3) откривање и расветљавање прекршаја и привредних преступа;
4) откривање и хапшење учинилаца кривичних дела, прекршаја и других лица за којима се трага и привођење надлежним органима.
[bookmark: clan_31]Чланом 31. истог закона прописано је да полиција обавља полицијске послове са циљем и на начин да свакоме обезбеди једнаку заштиту безбедности, права и слобода, примењујући закон и уставно начело владавине права. 
У члану 58. овог закона прописано је да је полицијски службеник дужан да прими пријаву о учињеном кривичном делу и прекршају, те да примљену кривичну пријаву полицијски службеник одмах доставља надлежном јавном тужиоцу у складу са Закоником о кривичном поступку. 
Чланом 59. истог закона прописано је да полиција, одмах по сазнању, спроводи мере трагања за лицима, при чему се трагање расписује потерницом, полицијском потрагом и објавом. Полицијска потрага се, између осталог расписује за лицем за које постоји основи сумње да је учинило кривично дело за које се гони по службеној дужности.
Кад полицијски службеник сазна за извршење кривичног дела, прекршаја или другог догађаја поводом којег је потребно непосредним опажањем утврдити или разјаснити чињенице, овлашћен је да обезбеди место догађаја до доласка службеног лица одговарајућег органа,  изврши увиђај или реконструкцију догађаја, применом криминалистичко тактичких и форензичких метода и средстава (члан 99. Закона о полицији).
Истим законом прописано је да за лаке и тешке повреде службене дужности полицијски службеници и остали запослени у Министарству одговарају дисциплински (члан 202). Полицијски службеници и остали запослени у Министарству одговарају за повреду службене дужности ако послове и задатке не обављају савесно, стручно и у предвиђеним роковима, ако се не придржавају Устава, закона, других прописа и правила о понашању за време службе, као и за повреде којима изван службе нарушавају интересе и углед Министарства. Полицијски службеници и остали запослени у Министарству одговарају за повреде службене дужности. Одговорност за кривично дело, као и прекршајна одговорност, не искључују истовремено и дисциплинску одговорност за исту радњу која је предмет дисциплинског поступка уколико радња кривичног или прекршајног поступка уједно представља и повреду службене дужности. Ослобађање од кривичне, односно прекршајне одговорности, не претпоставља ослобађање од дисциплинске одговорности, која је за предмет имала исту радњу, ако је радња квалификована и као повреда службене дужности (члан 203.).  Сходно члану 207. овог закона, тешке повреде службене дужности јесу:
1) одбијање извршења или неизвршавање законитог наређења руководиоца издатог током вршења или поводом вршења задатка;
2) самовољно напуштање радног места;
3) противправна примена полицијских овлашћења или злоупотребе статуса полицијског службеника;
4) издавање или извршавање противправног наређења;
5) непредузимање или недовољно предузимање мера из своје надлежности за безбедност лица, имовине и поверених ствари;
6) онемогућавање, ометање или отежавање извршавања службених задатака;
7) понашање које штети угледу Министарства;
8) спавање на радном месту, односно заузимање таквог положаја којим се онемогућава успешно вршење полицијских послова у току извршавања полицијског задатка;
9) долазак на посао под утицајем алкохола, опојних дрога и других психоактивних супстанци, односно конзумирање алкохола, опојних дрога и других психоактивних супстанци у току радног времена;
10) одавање података који носе ознаку тајности;
11) непрописно, неправилно или ненаменско коришћење, губљење или оштећење техничке или друге опреме, односно средстава којима је запослени задужен или их користи у обављању службених задатака, услед намере или грубе непажње;
12) бављење пословима који су неспојиви са службеном дужношћу; 
13) поступање супротно одредбама члана 169. ст. 2. и 3. овог закона;
14) одбијање, неоправдано неодазивање или избегавање прописаног здравственог прегледа или злоупотреба права одсуствовања у случају болести;
15) одбијање, неоправдано неодазивање или избегавање стручног оспособљавања, усавршавања или друге обуке на коју се запослени упућује у сврху потребе посла или послодавца;
16) незаконит, несавестан, немаран рад или пропуштање радње за коју је запослени овлашћен, а које су проузроковале или су могле да проузрокују штету или незаконитост у раду;
17) повреда права запослених;
18) неоправдано изостајање са посла преко три радна дана у току једне календарске године;
19) самоиницијативно иступање полицијских службеника и осталих запослених у јавности и средствима јавног информисања у вези с радом, које је изазвало или би могло да изазове штетне последице по углед Министарства;
20) спречавање или ометање спровођења кривичног или другог поступка пред надлежним судом;
21) непријављивање кривичног дела, прекршаја или повреде службене дужности;
22) онемогућавање или ометање обављања послова унутрашње контроле;
23) непоступање по наложеним мерама Сектора унутрашње контроле за отклањање утврђених незаконитости; 
24) негативан резултат теста интегритета; 
25) непријављивање имовине и промене имовног стања супротно одредбама члана 230в ст. 2. и 3. овог закона;
26) чланство у политичким странкама и организацијама, страначко организовање или политичко деловање у Министарству;
27) изражавање својих политичких уверења на раду;
28) лажно пријављивање повреда службене дужности.
Чланом 44. Законика о кривичном поступку[footnoteRef:3] прописано је да су сви органи који учествују у предистражном поступку дужни да о свакој радњи предузетој у циљу откривања кривичног дела или проналажења осумњиченог обавесте надлежног јавног тужиоца. Полиција и други државни органи надлежни за откривање кривичних дела дужни су да поступе по сваком захтеву надлежног јавног тужиоца. [3:  Службени гласник РС, бр. 2/2011, 101/2011, 121/2012, 32/2013, 45/2013, 55/2014 и 45/2019.] 

[bookmark: str_201]Чланом 286. овог закона прописано је да ако постоје основи сумње да је извршено кривично дело за које се гони по службеној дужности, полиција је дужна да предузме потребне мере да се пронађе учинилац кривичног дела, да се учинилац или саучесник не сакрије или побегне, да се открију и обезбеде трагови кривичног дела и предмети који могу послужити као доказ, као и да прикупи сва обавештења која би могла бити од користи за успешно вођење кривичног поступка. У циљу испуњења ових дужности, полиција може: да тражи потребна обавештења од грађана; да изврши потребан преглед превозних средстава, путника и пртљага; да за неопходно потребно време, а најдуже до осам часова ограничи кретање на одређеном простору; да предузме потребне мере у вези са утврђивањем истоветности лица и предмета; да распише потрагу за лицем и предметима за којима се трага; да у присуству одговорног лица прегледа одређене објекте и просторије државних органа, предузећа, радњи и других правних лица, оствари увид у њихову документацију и да је по потреби одузме; да предузме друге потребне мере и радње. О чињеницама и околностима које су утврђене приликом предузимања појединих радњи, а могу бити од интереса за кривични поступак, као и о предметима који су пронађени или одузети, саставиће се записник или службена белешка.

***
У спроведеном поступку контроле законитости и правилности рада Министарства унутрашњих послова, Дирекције полиције, Полицијске управе Нови Сад, на основу достављене документације, Заштитник грађана је утврдио недостатке у поступању полицијских службеника Полицијске испоставе Стари град поводом догађаја од 24.08.2020. године који се састоје у незаконитом и неправилном, односно закаснелом, несавесном и неефикасном поступању приликом рада на расветљавању кривичног дела, односно непредузимању неопходних мера и радњи у циљу решавања случаја и проналаска учиниоца кривичног дела, на начин да од сазнања за догађај у којем је грађанин задобио тешке телесне повреде нису без одлагања предузете све потребне мере да се пронађе учинилац кривичног дела, да се исти не сакрије или не побегне, да се открију и обезбеде докази и прикупе сва обавештења која би могла бити од користи за успешно вођење кривичног поступка.
Имајући у виду наведено, Заштитник грађана је упутио препоруку: Полицијски службеници Министарства унутрашњих послова, Дирекције полиције, Полицијске управе Нови Сад, Полицијске испоставе Стари град ће у будућем раду поступати у складу са законским прописима и начелима обављања полицијских послова и законито и правилно, односно без одлагања, савесно и ефикасно предузимати радње и мере које су неопходне у циљу расветљавања кривичног дела и проналаска учиниоца. 
Такође, Заштитник грађана сматра да је потребно да Министарство унутрашњих послова, Дирекција полиције, Полицијска управа Нови Сад спроведе дисциплинске поступке против полицијских службеника Полицијске испоставе Стари град како би се утврдило да ли су у поступању у конкретном случају учинили неку од тежих повреда радне дужности из члана 207. Закона о полицији.
С обзиром на значај утврђених пропуста Заштитник грађана сматра да са садржином наведених препорука треба да буду упознате све полицијске управе и полицијске станице у њиховом саставу и да је потребно да Министарство унутрашњих послова, Дирекција полиције обезбеди њихово доследно спровођење.
Након утврђивања свих релевантних чињеница и околности, Заштитник грађана је утврдио недостатке у раду Министарства унутрашњих послова, Дирекције полиције, Полицијске управе Нови Сад, Полицијске испоставе Стари град и, у складу са чланом 31. став 2. Закона о Заштитнику грађана, упутио препоруке о томе како би уочене недостатке требало отклонити, у циљу унапређења рада органа управе и спречавањa сличних пропуста у будућности. 

                                                                                                             др Наташа Тањевић


Делиградска 16,  11000 Београд

Тел.: 011 / 20-68-100       http://www.zastitnik.rs        e-mail: zastitnik@zastitnik.rs 

Делиградска 16,  11000 Београд

Телефон: (011) 2068 -100       www.zastitnik.rs        e-mail: zastitnik@zastitnik.rs 
image1.png




image2.jpeg
a°
i X

3alUTUTHUK rpahaHa
Zastitnik gradana




